Ploščice, namenjene samo uporabi kot stenske ploščice, so pogosto lažje in tanjše od talnih ploščic. Prav tako se razlikujejo glede na premaze saj premazi, ki se uporabljajo pri izdelavi stenskih ploščic niso zasnovani tako, da bi bili odporni na hojo, kot so talne ploščice. Medtem ko torej stenske ploščice niso priporočljive za polaganje po tleh, pa se talne ploščice velikokrat uporabljajo tudi za prekrivanje sten.
Keramične ploščice so razporejene po lestvici, glede na njihovo trdnost in trpežnost. V prvo skupino spadajo ploščice, ki so primerne samo za prostore, kjer hodimo samo s copati, kot so kopalnice, saj bi le majhna količina ostrih predmetov ploščice zlahka opraskala. V drugi skupini se nahajajo ploščice, ki so primerne za polaganje v domačih prostorih kot so otroške sobe, dnevne sobe in kopalnice, torej območja, kjer ploščice ne pridejo v stik z velikimi količinami umazanije ali drugimi škodljivimi materiali. V tretjo skupino spadajo vsi stanovanjski prostori, kjer prisotnost umazanije ni močno pretirana, prav tako pa lahko ploščice, ki se nahajajo v tej skupini položite tudi v manjših in ne tako obljudenih trgovinah. Ploščice, ki se nahajajo v četrti skupini pa se uporabljajo v vseh stanovanjskih prostorih, restavracijah, razstavnih prostorih, hotelskih sobah, saj so odporne na udarce in hojo. Najtrše in najodpornejše ploščice so zaradi tega tudi nekoliko dražje od preostalih ploščic, pa se lahko uporabljajo v nakupovalnih centrih, hotelskih avlah in v industrijskih dvoranah. Tako nekako so razporejene talne ploščice, medtem ko tiste ploščice, ki niso razporejene padejo v skupino 0, ter se smatrajo kot stenske ploščice in se lahko uporabljajo le za polaganje na stene, ne pa tudi na tla.
V splošnem se torej ploščice zaradi nepropustnosti in premazov, ki posebej zaščitijo ploščice, običajno uporabljajo v vlažnih sobah, torej v kopalnici, na stranišču in pa tudi v kuhinjah. Po tleh morajo biti torej položene le talne ploščice, medtem ko se na stenah lahko uporabljajo stenske ploščice, vendar morate biti pozorni na to, da bodo na območjih okrog umivalnikov in kopalnih kadi ali tušev, stenske ploščice obložene oziroma bodo premazane z zaščitnimi premazi. Ti zaščitni premazi so namenjeni preprečevanju poškodb, ki jih lahko povzroči obilica vlage. Stenske ploščice so velikokrat predstavljene kot ploščice z visokim sijajem, medtem ko je, zaradi nevarnosti zdrsa, manj pogosto ploščice z visokim sijajem najti na tleh. Prav tako stenske ploščice pogosteje najdemo okrašene oziroma pisane, in sicer so okrašene z raznimi barvnimi pasovi, obrobami. Tako lahko popestrite pogosto monotone ploščice.